|  |  |
| --- | --- |
|  |  |
| ETTEKIRJUTUSNarva | 03.06.2020 nr 7.2-6.4/785 |

**Haldusakti nr 7.2-6.4/1437 punkti 6**

**kehtivuse peatamine**

OÜ VKG ELEKTRIVÕRGUD teavitas 22.04.2020 Päästeameti Ida päästekeskust, et Viru Keemia Grupp AS’ile kuuluvas hoone osas (külalistemajas), aadressil P. Kerese 11, Narva linn, Ida-Viru maakond, on tegevus peatatud ja külalistemaja ruumid on kinni.

Adressaat esitas 18.05.2020 teatise koos piltidega, mis kinnitab, et hoone 2. korrusel asuvad majutusruumid on pandud kinni. Hoone esimese korruse netopind on 577 m² ja teise korruse netopind on 560 m². Büroo osas on olemas hädaväljapääsud.

Ehitusseadustiku § 11 lõike 4 ja tuleohutuse seaduse § 23 lõike 3 alusel kehtestatud siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 44 lg 3 punkti 4 kohaselt võib üks evakuatsioonipääs või -tee olla V kasutusviisiga kuni kaheksakorruselises hoones, mille korruse netopind on kuni 600 ruutmeetrit. Lõike 4 kohaselt peab evakuatsioonialal, kus on üks evakuatsioonipääs või -tee käesoleva paragrahvi lõike 3 tähenduses, olema vähemalt üks hädaväljapääs.

Tuginedes edastatud teabele ning tulenevalt haldusmenetluse seaduse § 64 lõikele 1 ja § 65 lõikele 3 peatab Päästeameti Ida päästekeskus Viru Keemia Grupp AS’ile, kui ehitise omanikule, adresseeritud riikliku tuleohutusjärelevalve ametniku 13.07.2018 aasta ettekirjutuse nr 7.2-6.4/1437 nõude nr 6 (moodustada lääneilmakaarde jäävast evakuatsioonitrepikojast terviklik tuletõkkesektsioon. Selleks eraldada I korruse trepikojas asuv kabinet trepikojast vähemalt EI30 nõuetele vastava tuletõkkeuksega).

Anname Teile teada, et kui hakatakse eelnimetatud hoone osa kasutama majutusruumideks, siis palume sellest kirjalikult teavitada Päästeameti Ida päästekeskust. Samas peab siis olema ettekirjutuse nr 7.2-6.4/1437 nõue nr 6 (moodustada lääneilmakaarde jäävast evakuatsioonitrepikojast terviklik tuletõkkesektsioon) täidetud.

Haldusakti kehtivuse peatamisel ei pea haldusaktist tulenevat kohustust ajutiselt täitma ja sunnirahasid sisse ei nõuta.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada haldusmenetluse seaduses sätestatult vaie Päästeametile (Raua 2, 10124 Tallinn, rescue@rescue.ee) või halduskohtumenetluse seadustikus sätestatult kaebus Tartu Halduskohtu Jõhvi kohtumajja (Kooli 2a, 41532 Jõhvi, trthkjohvi.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Lugupidamisega

(allkirjastatud digitaalselt)

Kirill Svjatinski

ohutusjärelevalve büroo juhtivinspektor

Ida päästekeskus

Haldusakt on saadetud elektrooniliselt:

1. VIRU KEEMIA GRUPP AS, info@vkg.ee;
2. OÜ VKG ELEKTRIVÕRGUD, vkg.ev@ev.vkg.ee;
3. OÜ VKG ELEKTRIVÕRGUD, Aare Aas, aare.aas@ev.vkg.ee.

tel 58603556

kirill.svjatinski@rescue.ee